परिवार गया था बैंगलुरू, बंद मकान में चोरी, जेवरात नकदी ले गए
पाली | शहरके घरवाला जाव स्थित सूने मकान का चोरों ने ताला तोड़ घर में रखे नकदी जेवरात चोरी कर फरार हो गए। परिवार के सदस्य बैंगलोर गए हुए थे, पीछे से चोरों ने मौका देख चोरी कर फरार हो गए। इस दौरान चोरों ने पूरे घर का सामान भी बिखेर दिया, यहां तक की मंदिर में रखी तस्वीरें भी चुराकर ले गए। कोतवाली पुलिस के अनुसार रूपाराम सोलंकी पिछले कुछ दिनों से परिवार के साथ बैंगलोर गए हुए थे। रविवार सुबह जब आस-पास के लोगाें ने मकान का ताला टूटा हुआ देखा तो उनके शेष|पेज15
रिश्तेदारोंको सूचना दी। इस पर रूपाराम सोलंकी का जंवाई वहां पहुंचा और कोतवाली पुलिस को सूचना दी। सूचना मिलने पर पुलिस मौके पर पहुंची और मौका मुआयना किया। पुलिस ने बताया कि परिवार के सदस्य यहां नहीं होने की वजह से अभी तक मामला दर्ज नहीं किया गया है। लेकिन सुबह जब पुलिस अधिकारी वहां पहुंचे तो घर का पूरा सामना बिखरा हुआ था और अलमारी के ताले भी टूटे हुए थे। इस पर अंदाजा लगाया जा रहा है कि चोर नकदी जेवरात समेत अन्य सामान भी चुराकर फरार हो गए है। हालांकि शिकायत के आधार पर पुलिस ने अज्ञात चोरों के खिलाफ तलाश शुरू कर दी है।
पाली. घर वाला जांव स्थित एक मकान में हुई चोरी के बाद बिखरा सामान।
hin_Deva hin_Deva hin_Deva bho_Deva